На основу члана 23. став 1. и 2., члана 53. став 1. и 2. и члана 348. став 4. Закона о стварним правима ("Службени гласник Републике Српске", број:124/08, 58/09 и 95/11), члана 30. алинеја 11. Закона о локалној самоуправи (''Службени гласник Републике Српске'', број 101/04, 42/05, 118/05 и 98/13) и члана 38. став 2. тачка ј) Статута града Бијељина (''Службени гласник града Бијељина'', број 8/13 и 27/13), Скупштина града Бијељина на сједници одржаној дана \_\_\_\_\_\_\_\_\_\_2016. године, д о н о с и

**О Д Л У К У**

**О ЗАМЈЕНИ НЕПОКРЕТНОСТИ ИЗМЕЂУ ГРАДА БИЈЕЉИНА И**

**ДОО ''ПЕТРИЋ'' ВРШАНИ**

Члан 1.

Овом Одлуком врши се замјена непокретности између града Бијељина, с једне стране, и ДОО ''Петрић'' Вршани, с друге стране.

Град Бијељина даје у замјену своје непокретности означене као:

- к.п. број 1922/8, зв. ''Крчевина'', по култури њива 4. класе, површине 4000 м2, уписана у посједовном листу број 613 к.о. Вршани, у ком је као посједник уписана општина Бијељина са дијелом 1/1.

ДОО ''Петрић'' Вршани даје у замјену своје непокретности означене као:

- к.п. број 702/1, зв. ''Прекаје'', по култури њива 4. класе, површине 7459 м2 и њива 5. класе, површине 2541 м2, уписана у листу непокретности број 800 к.о. Остојићево, у ком је као корисник уписано ДОО ''Петрић'' Вршани са дијелом 1/1.

Према налазу ЈП ''Дирекција за изградњу и развој града'' Бијељина број И-216/15 од 02.04.2015. године предметне непокретности су исте вриједности.

Члан 2.

О замјени непокретности из члана 1. ове Одлуке сачиниће се посебан уговор. Трошкове нотарске обраде уговора сноси ДОО ''Петрић'' Вршани.

Члан 3.

Овлашћује се Градоначелник града Бијељина да закључи Уговор о замјени непокретности из члана 1. ове Одлуке, по прибављеном мишљењу Правобранилаштва Републике Српске – Сједиште замјеника у Бијељини.

Члан 4.

На непокретностима из члана 1. ове Одлуке извршиће се промјене уписа посједа, односно кориштења у корист уговарача.

Члан 5.

Ова Одлука ступа на снагу осмог дана од дана објављивања у "Службеном гласнику града Бијељина".

СКУПШТИНА ГРАДА БИЈЕЉИНА

Број:\_\_\_\_\_\_\_\_\_\_\_/16. П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА

Датум,\_\_\_\_\_\_\_\_\_\_\_ Драган Ђурђевић

**ОБРАЗЛОЖЕЊЕ**

**УЗ ОДЛУКУО ЗАМЈЕНИ НЕПОКРЕТНОСТИ ИЗМЕЂУ ГРАДА БИЈЕЉИНА И ДОО ''ПЕТРИЋ'' ВРШАНИ**

**I ПРАВНИ ОСНОВ**

У члану 23. став 1. и 2. Закона о стварним правима прописано је да се право својине стиче на основу правног посла, закона, одлуке суда или другог органа и наслеђивањем, уз испуњење претпоставки прописаних законом (став 1), те да правним послом стицалац права својине не може стећи то право у већем обиму од оног које које је имало лице од кога је то право стечено, осим кад стицање својине у доброј вјери ужива заштиту (став 2), док је чланом 53. став 1. и 2. прописано да се право својине на непокретностима на основу правног посла стиче укњижбом у земљишну књигу, ако законом није другачије одређено (став 1), те да се правни посао из става 1. тог члана закључује у облику прописаним посебним законом (став 2). Чланом 348. став 4. прописано је да је допуштена непосредна замјена непокретности у својини Републике и јединица локалне самоуправе за непокретности приближно исте вриједности у својини другог лица. Чланом 30. алинеја 11. Закона о локалној самоуправи (''Службени гласник Републике Српске'', број 101/04, 42/05, 118/05 и 98/13), и чланом 38. став 2. тачка ј) Статута града Бијељина (''Службени гласник града Бијељина'', број: 8/13) је прописано да Скупштина града доноси одлуке о прибављању, управљању и располагању имовином града.

**II РАЗЛОЗИ ЗА ДОНОШЕЊЕ ОДЛУКЕ**

Граду Бијељина обратило се ДОО ''Петрић'' Вршани захтјевом којим су тражили замјену непокретности из члана 1. Одлуке, истичући да би замјеном рјешили питање проширења површине земљишта неопходног за обављање дјелатности којом се бави. Према налазу ЈП ''Дирекција за изградњу и развој града'' Бијељина број И-216/15 од 02.04.2015. године, тржишна вриједност земљишта означеног као к.п. број 1922/8 к.о. Вршани, површине 4000 м2, и к.п. број 702/1 к.о. Остојићево, површине 10000 м2, је иста. Имајући у виду наведено предлаже се доношење ове Одлуке.

**III ФИНАНСИЈСКА СРЕДСТВА**

За спровођење ове Одлуке нису потребна финансијска средства.

**О Б Р А Ђ И В А Ч:**

**ОДЈЕЉЕЊЕ ЗА СТАМБЕНО-КОМУНАЛНЕ**

**ПОСЛОВЕ И ЗАШТИТУ ЖИВОТНЕ СРЕДИНЕ**