На основу члана 23. став 1. и 2., члана 53. став 1. и 2. и члана 348. став 4. Закона о стварним правима ("Службени гласник Републике Српске", број:124/08, 58/09 и 95/11), члана 30. алинеја 11. Закона о локалној самоуправи (''Службени гласник Републике Српске'', број 101/04, 42/05, 118/05 и 98/13) и члана 38. став 2. тачка ј) Статута града Бијељина (''Службени гласник града Бијељина'', број 8/13 и 27/13), Скупштина града Бијељина на сједници одржаној дана \_\_\_\_\_\_\_\_\_\_2016. године, д о н о с и

**О Д Л У К У**

**О ЗАМЈЕНИ НЕПОКРЕТНОСТИ ИЗМЕЂУ ГРАДА БИЈЕЉИНА И**

**ДОО ''ЗП КОМЕРЦ'' ВРШАНИ**

Члан 1.

Овом Одлуком врши се замјена непокретности између града Бијељина, с једне стране, и ДОО ''ЗП Комерц'' Вршани, с друге стране.

Град Бијељина даје у замјену своје непокретности означене као:

- к.п. број 1810/10, зв. ''Задружно поље'', по култури њива 3. класе, површине 11938 м2 и њива 4. класе, површине 7092 м2, уписана у листу непокретности број 1 к.о. Вршани, у ком је град Бијељина уписан са правом својине са дијелом 1/1 и

- к.п. број 774, зв. ''Беглук'', по култури њива 5. класе, површине 15008 м2, уписана у посједовном листу број 40 к.о. Драгаљевац Средњи, на којој је правоснажним рјешењем РГУ ПЈ Бијељина број 21.12/476-104/10 од 27.12.2010. године утврђено право својине у корист града Бијељина са дијелом 1/1.

ДОО ''ЗП Комерц'' Вршани даје у замјену своје непокретности означене као:

- к.п. број 1114/5, зв. ''Раденовача'', по култури њива 4. класе, површине 3733 м2 и њива 5. класе, површине 7223 м2, уписана у листу непокретности број 986 к.о. Бродац Горњи, у ком је као корисник уписано ДОО ''ЗП Комерц'' Вршани са дијелом 1/1, а што одговара некретнинама означеним као к.п. број 1114/5, зв. ''Раденовача'', по култури њива 4. класе, површине 3733 м2 и њива 5. класе, површине 7223 м2, уписана у з.к. улошку број 1135 к.о. Бродац Горњи, у ком је са правом својине уписано ДОО ''ЗП Комерц'' Вршани са дијелом 1/1,

- к.п. број 1161/2, зв. ''Кључ'', по култури њива 3. класе, површине 9304 м2 и њива 4. класе, површине 8598 м2, уписана у листу непокретности број 1997 к.о. Велино Село, у ком је као корисник уписано ДОО ''ЗП Комерц'' Вршани са дијелом 1/1, а што одговара некретнинама означеним као к.п. број 1161/2, зв. ''Кључ'', по култури њива 3. класе, површине 9304 м2 и њива 4. класе, површине 8598 м2, уписана у з.к. улошку број 882 к.о. Велино Село, у ком је са правом својине уписано ДОО ''ЗП Комерц'' Вршани са дијелом 1/1,

- к.п. број 1702, зв. ''Громижељ'', по култури њива 3. класе, површине 4811 м2, њива 4. класе, површине 3697 м2, њива 5. класе, површине 2401 м2 и њива 6. класе, површине 1386 м2, уписана у листу непокретности број 1997 к.о. Велино Село, у ком је као корисник уписано ДОО ''ЗП Комерц'' Вршани са дијелом 1/1, а што одговара некретнинама означеним као к.п. број 1702, зв. ''Громижељ'', по култури њива 3. класе, површине 4811 м2, њива 4. класе, површине 3697 м2, њива 5. класе, површине 2401 м2 и њива 6. класе, површине 1386 м2, уписана у з.к. улошку број 882 к.о. Велино Село, у ком је са правом својине уписано ДОО ''ЗП Комерц'' Вршани са дијелом 1/1,

- к.п. број 1793, зв. ''Благово брдо'', по култури њива 3. класе, површине 13436 м2, уписана у листу непокретности број 1997 к.о. Велино Село, у ком је као корисник уписано ДОО ''ЗП Комерц'' Вршани са дијелом 1/1, а што одговара некретнинама означеним као к.п. број 1793, зв. ''Благово брдо'', по култури њива 3. класе, површине 13436 м2, уписана у з.к. улошку број 882 к.о. Велино Село, у ком је са правом својине уписано ДОО ''ЗП Комерц'' Вршани са дијелом 1/1,

- к.п. број 1389, зв. ''Свора'', по култури њива 6. класе, површине 16374 м2, уписана у листу непокретности број 1011 к.о. Бродац Доњи, у ком је као корисник уписано ДОО ''ЗП Комерц'' Вршани са дијелом 1/1, а што одговара некретнинама означеним као к.п. број 1389, зв. ''Свора'', по култури њива 6. класе, површине 16374 м2, уписана у з.к. улошку број 1115 к.о. Бродац Доњи, у ком је са правом својине уписано ДОО ''ЗП Комерц'' Вршани са дијелом 1/1 и

- к.п. број 834/2, зв. ''Улетно поље'', по култури њива 4. класе, површине 2543 м2, и њива 5. класе, површине 2543 м2, уписана у посједовном листу број 682 к.о. Драгаљевац Средњи, у ком је као посједник уписано ДОО ''ЗП Комерц'' Вршани са дијелом 1/1, а што одговара дијелу старе грунтовне к.п. број 376/2, уписане у з.к. улошку број 187 к.о. Драгаљевац Средњи, у ком је са правом сусвојине уписано ДОО ''ЗП Комерц'' Вршани са дијелом 12116/96300.

Према налазу ЈП ''Дирекција за изградњу и развој града'' Бијељина број И-114/16 од 29.03.2016. године предметне непокретности су приближне вриједности.

Члан 2.

О замјени непокретности из члана 1. ове Одлуке сачиниће се посебан уговор. Трошкове нотарске обраде уговора сноси ДОО ''ЗП Комерц'' Вршани.

Члан 3.

Овлашћује се Градоначелник града Бијељина да закључи Уговор о замјени непокретности из члана 1. ове Одлуке, по прибављеном мишљењу Правобранилаштва Републике Српске – Сједиште замјеника у Бијељини.

Члан 4.

На некретнинама из члана 1. ове Одлуке код РГУ Подручна јединица Бијељина извршиће се промјена уписаних права у корист уговарача.

Члан 5.

Ова Одлука ступа на снагу осмог дана од дана објављивања у "Службеном гласнику града Бијељина".

СКУПШТИНА ГРАДА БИЈЕЉИНА

Број:\_\_\_\_\_\_\_\_\_\_\_/16. П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА

Датум,\_\_\_\_\_\_\_\_\_\_\_ Драган Ђурђевић

**ОБРАЗЛОЖЕЊЕ**

**УЗ ОДЛУКУО ЗАМЈЕНИ НЕПОКРЕТНОСТИ ИЗМЕЂУ ГРАДА БИЈЕЉИНА И ДОО ''ПЕТРИЋ'' ВРШАНИ**

**I ПРАВНИ ОСНОВ**

У члану 23. став 1. и 2. Закона о стварним правима прописано је да се право својине стиче на основу правног посла, закона, одлуке суда или другог органа и наслеђивањем, уз испуњење претпоставки прописаних законом (став 1), те да правним послом стицалац права својине не може стећи то право у већем обиму од оног које које је имало лице од кога је то право стечено, осим кад стицање својине у доброј вјери ужива заштиту (став 2), док је чланом 53. став 1. и 2. прописано да се право својине на непокретностима на основу правног посла стиче укњижбом у земљишну књигу, ако законом није другачије одређено (став 1), те да се правни посао из става 1. тог члана закључује у облику прописаним посебним законом (став 2). Чланом 348. став 4. прописано је да је допуштена непосредна замјена непокретности у својини Републике и јединица локалне самоуправе за непокретности приближно исте вриједности у својини другог лица. Чланом 30. алинеја 11. Закона о локалној самоуправи (''Службени гласник Републике Српске'', број 101/04, 42/05, 118/05 и 98/13), и чланом 38. став 2. тачка ј) Статута града Бијељина (''Службени гласник града Бијељина'', број: 8/13) је прописано да Скупштина града доноси одлуке о прибављању, управљању и располагању имовином града.

**II РАЗЛОЗИ ЗА ДОНОШЕЊЕ ОДЛУКЕ**

Граду Бијељина обратило се ДОО ''ЗП Комерц'' Вршани захтјевом којим су тражили замјену непокретности из члана 1. Одлуке. У захтјеву су истакли да су на непокретностима у својини града Бијељина означеним као к.п. број 1810/10 к.о. Вршани и 774 к.о. Драгаљевац Средњи изградили економске објекте у пољопривреди – фарме за тов јунади, а на основу уговора о концесији закљученог између ДОО ''ЗП Комерц'' Вршани и РС - Министарства пољопривреде, шумарства и водопривреде од 18.06.2011. године и анекса уговора од 07.10.2015. године, те су предложили замјену земљишта. Према налазу ЈП ''Дирекција за изградњу и развој града'' Бијељина број И-114/16 од 29.03.2016. године, тржишна вриједност непокретности из члана 1. Одлуке је приближно иста. Имајући у виду наведено предлаже се доношење ове Одлуке.

**III ФИНАНСИЈСКА СРЕДСТВА**

За спровођење ове Одлуке нису потребна финансијска средства.

**О Б Р А Ђ И В А Ч:**

**ОДЈЕЉЕЊЕ ЗА СТАМБЕНО-КОМУНАЛНЕ**

**ПОСЛОВЕ И ЗАШТИТУ ЖИВОТНЕ СРЕДИНЕ**