ГОДИШЊИ ИЗВЈЕШТАЈ О РАДУ ЗА 2015. СА ПЛАНОМ РАДА ЗА 2016.

С а д р ж а ј:

1. Одлука о прихватању извјештаја о раду са програмом рада.......................стр. 3
2. Годишњи извјештај о раду за 2015. годину.....................................................4-11
3. Евиденција колективних посјета у 2015. години...............................................12
4. Извјештај о раду Управног одбора за 2015. годину.....................................13-14
5. Финансијски извјештај за 2015. годину ....................................................... 15-17
6. Приједлог програма рада за 2016. годину.....................................................18-20
7. Финансијски план и програм за 2016. годину............................................. 21-22

У складу са чланом 51, Статута Музеја Семберије, на 19 . сједници Одбора одржаној 04.03.2016. године у 9,00 часова разматран је Приједлог извјештаја о раду за 2015. годину са финансијским извјештајем, програм рада за 2016. годину са финансијским планом, и након исцрпне анализе једногласно је донесена

О Д Л У К А

О ПРИХВАТАЊУ ИЗВЈЕШТАЈА О РАДУ СА ПРОГРАМОМ РАДА

Члан 1.

Прихвата се приједлог Извјештаја о раду Музеја Семберије за 2015. годину и упућује Скупштини на усвајање.

Члан 2.

Усваја се Финансијски извјештај о раду Музеја Семберије за 2015. годину и упућује Скупштини на усвајање.

Члан 3.

Усваја се Програм рада Музеја Семберије за 2016. годину и упућује Скупштини на разматрање и усвајање.

Члан 4.

Усваја се Финансијски план рада Музеја Семберије за 2016. годину и упућује Скупштини на разматрање и усвајање.

Предсједник Управног одбора

Млађан Зарић \_\_\_\_\_\_\_\_\_\_\_\_\_\_\_\_\_

**ГОДИШЊИ ИЗВЈЕШТАЈ О РАДУ МУЗЕЈА ЗА 2015. ГОДИНУ**

УВОД

**Основне информације о установи**

Као што је познато, Музеј Семберије је основан Одлуком СО Бијељина 1970. године и 2015. године обиљежио је 45 година свога рада. Од 1990. до 1998. године Музеј је финансиран од стране републичког буџета, а од 1998. до данас још увијек се финансира само из буџета Града Бијељина и једини је музеј у РС који се не финансира из републичког буџета. Извијесно вријеме водиле су се активности у Министарству просвјете и културе да се Музеј Семберије и званично пререгиструје као регионална матична установа (за СО Бијељина, Угљевик, Лопаре, Зворник, Осмаци, Шековићи, Власеница, Милићи, Братунац и Сребреница). Установа је општег типа, што значи да његује све основне музејске дисциплине и да има сталне поставке за археологију, етнологију и историју, као и одговарајуће депое ових основних музејских збирки, али још посједује умјетничку и природњачку колекцију. Музеј посједује и стручну библиотеку, фототеку и хемеротеку, као и канцеларије за административне послове и помоћне послове. Карактер Музеја Семберије одређен је оснивачким актом и Статутом а дефинисана је програмска политика музеја у складу са свјетским стандардима. Музеј је тако дефинисан као непрофитна, стална установа у служби друштва и његовог развоја, отворена за јавност, која набавља, конзервира, истражује, саопштава и излаже у сврхе проучавања, образовања и уживања материјалне и нематеријалне доказе о људима и њиховом окружењу. Дакле у Музеју Семберије комплексно су заступљене едукативна, забавна, научна и изложбена компонента, као и у свим музејима општег типа.

**Кадровска ситуација у Музеју** остала је на истом нивоу са 9 стално запослених извршилаца као и два радника на одређено вријеме, (директор , 2 музејска савјетника, 1 виши кустос, 1 кустос историчар и 1 апсолвент археологије, техничар, те административни и помоћни радник). Садашњи сазив Управног одбора именован је 12. 06 .2013. године.

РЕАЛИЗАЦИЈА ПЛАНИРАНИХ АКТИВНОСТИ

И ове године смо се трудили да Музеј реализује (ангажовањем и спољних сарадника) све планиране активности као што су организовање уобичајених 10 изложби (ове године чак 11), да одржи или повећа број посјетилаца, да организује двије смотре археолошких и етнолошких филмова. Ове године Музеј је покренуо реализацију идеје за проширење и затражио сагласност од Завода за заштиту споменика кулруре РС. Пошто се ова процедура добијања сагласности изненадно искомпликовала, даљње активности око проширења Музеја и изградње спомен-собе преузело је градско одјељење за борачка питања са начелником господином Славишом Савићем. Од тада нисмо у току шта се дешава и докле се стигло са поменутим пројектом. Учествовали смо на археолошким истраживањима 2 локалитета. Ове године јавности смо представили и презентацију Музеја на интернету и имали смо преко 80.000 прегледа.

**Археолошка збирка** је и ове године, без обзира на евидентне последице рецесије, имала неколико запажених активности. Као посебно остварење истичемо наставак археолошког истраживања са колегама из Народног музеја Ужице, на касноантичкој базилици у Мраморку код Осмака. Као и наставак систематских истраживања у Скеланима , док је наш кустос учествовао као члан екипе на већим археолошким истраживањима: у Скеланима , у Добоју на ископавањима бронзаног локалитета у Вуковића пећини, село Церовице и на праисторијском локалитету '' Хумска чука'' у Нишу. У периоду од 17. фебруара до 19. марта наш препаратор- конзерватор Сњежана Антић радила је на ревизији инвентарисане археолошке збирке и на попису експоната на археолошкој поставци што подразумујева упознавање са постојећом старом документацијом, упоређивње и идентификацију предмета у претходној документацији у овом случају са постојећим предметним картонима, тражења аналогија доступној стручној литератури и инвентарисање експоната са детаљним описима и мјерењем.

**Етнолошка збирка** је трудом задуженог кустоса за ову збирку и ове године имала одређене редовне активности на дјелимичном прикупљању и обради етнолошке збирке. Узело се посредно учешће и на стручним етнолошким скуповима и на партнерском пројекту Организације жена ''Лара''.

Послови **вођења документације** обављани су уобичајено: инвентарисање позивница пристиглих у Музеј из 2014, инвентарисање добијених предмета из етнологије и историје, свих примјерака Семберских новина из 2015. године. Преузето за скенирање од Јове Лакетића из Броца разгледнице карауле на Кајмакчалану.

**Историјска збирка** ЈУ ''Музеј Семберије'' и ове године је обављала уобичајене активности на сређивању документације, прекуцавање рукописа дневника Родољуба Чолаковића - укупно 12. Одржано је неколико запажених историјских часова. Радило се на активностима и фото документовању споменика и спомен плоча ослободилачких ратова. У инвентарску књигу историјске збирке уписани су предмети и документи од броја 11.247 до броја 11.265 Реализована је са спољним сарадницима гостујућа запажена историјска изложба ''Меморијали Великог рата''

**Изложбене активности** у ЈУ ''Музеј Семберије'' обављане су по више-мање устаљеном плану од 10-так повремених и гостујућих изложби:

1. Меморијали Великог рата и промоција издања ДКС ( (26.01.-26.02. 2015.)
2. Легат Стевана и Станислава Биничког (05.03.-31.03.2015.)
3. Васкршња изложба слика удружења ''Свети Лука'' (09.04.-09.05.2015.)
4. Ноћ музеја 10 - изложба цитати из италијанског стрипа ''Алан Форд'' (16.05.-21.05.)
5. Мајска смотра ликовног стваралаштва ученика (23) (24.05.-24.06.)
6. Сањај своје снове – изложба слика на свили Раде Маринковић (25.06.-25.07.)
7. Стеван Крнић – Једна животна прича 1885-1977. (06.08.-16.09.).
8. Женска страна слободе (22.09.-22.10.)
9. Удружење ''Импулс''- наше рукотворине 2015. (26.10.-31.10.)
10. Српска мода 19. века (Мода српске елите (1804-1918.) (04.11.-05.12.2015.)
11. 70 година ФК ''Радник'' (07.12.2015.-31.01.2016.)

Иако због недостатка средстава ове године није било гостовања наших изложби у другим градовима, ипак истичемо допринос Музеја у реализацији неколико изложбе.

**Истраживачка и теренска дјелатност** ЈУ ''Музеј Семберије'', иако умањена због економске кризе, обављана је у значајној мјери. Такође, у више наврата су вршена рекогносцирања, или мање археолошке интервенције изван простора СО Бијељина на Мраморку у Осмацима од 08. до 13. јуна као и систематско истраживање у Скеланима (авгусат-септембар) Етнолошки и историјски пројекти резултирали су настојањем да се објаве одговарајући стручни текстови, а за археолошке пројекте урађена је потребна документација и званични извјештаји.

**Сакупљање и заштита музејских предмета** и ове године је било у директној зависности од нивоа уложених средстава за сопствена теренска истраживања или у намјенска средства за откуп музејских предмета. Највећи дио музејског материјала, пошто није било већих намјенских средстава за истраживања и откупе, сакупљен је прихватањем добровољних донација наших суграђана у вези са реализацијом неких од музејских изложби. Преузет је поклон од Бранке Симић из Бијељине , писаћа машина која је припадала њеном тетку Радовану Радики Илићу (1910-1999) дипломираном правнику носиоцу партизанске споменице 1941. члану судског вијећа на суђењу Дражи Михајловићу. Помоћ у подацима за католичку жупу у Брчком о историјату католичке цркве у Бијељини.

**Учешће у раду стручних скупова** је и протекле године била врло запажена активност. Узели смо учешће на скуповима као што су расправе о стратегији развоја туризма Града Бијељине. Колектив ЈУ ''Музеј Семберије'' обавио је и једну стручну екскурзију у обиласку манастира на Фрушкој гори и посјета Шиду галерији '' Сава Шумановић'' у октобру. Обављено је неколико стручних посјета, од стране више музејских кустоса. Узели смо учешће са колегама из Београда, на документовању меморијала Првог свјетског рата. У чествовало се и на годишњој скупштини Српског археолошког друштва.

**Издавачка дјелатност** ЈУ ''Музеј Семберије'' у 2015. години била је у складу са материјалним могућностима умногоме редукована, али је Музеј захваљујући спољним сарадницима био издавач књиге ''И Мајевица је плакала тога дана'' Драгана Мркајића -Каје. Публикована су 3 запажена каталога музејских изложби: Мајска смотра (23), за изложбу Раде Маринковић ''Сањај своје снове'' и за изложбу ''Женска страна слободе'' кустоса Тање Лазић. Одштампано је више тролисница на теме музејских изложби те позивнице и плакати свих музејских изложби.

Музејски кустоси су своје **стручне текстове објављивали**, као и ранијих година, у одговарајућим стручним часописима.

**Музејска библиотека и фототека** су слично ранијим годинама обогаћивани новоприспјелим примјерцима књига и фотографија, а нарочито оних везаних за обилазак терена, археолошка ископавања и преснимавање докуманата за поједине изложбе. Највећи дио књига за стручну музејску библиотеку обезбијеђено је и поклонима. Ове године издвојено је минимум средстава за набавку књига. Ове године највећу донацију књига Музеју је поклонио господин Божо Ђурковић Инвентарисани су нови библиотечки примјерци и вршен је редовни инвентар штампе (углавном ''Семберских новина'').

**Посјете Музеју** су можда најпрепознатљивији показатељ о раду и друштвеној улози установе. Укупан број посјетилаца у 2015. години износио је 5.998 . Ове године је ипак било и значајних посјета организованих туристичких група из Београда, Новог Сада, те, Бања Луке, Прњавора, Брчког, Пелагићева, Теслића, Дервенте , као и још десетак градова Посјете студената из многих европских градова ''Егеа'' у организацији и сарадњи Природноматематичког факултета из Бања Луке. Музеј су посјетиле и важне званичне личности из политичког живота. Тако је изложбу ''Српска мода 19. вијека'' отворио министар просвјете и културе Републике Српске господин др Дане Малешевић. Такође Музеј је посјетио његова екселенција господин Петар Иванцов Амбасадор Руске Федерације у БиХ.

АКТИВНОСТИ НА САРАДЊИ СА ДРУГИМ УСТАНОВАМА

**Сарадња са другим музејима и установама** и у 2015. години била је на коректном нивоу. Наставили смо одређене активности на наставку пројекта са Музејом у Скеланима , Нишу, Добоју, Археолошким институтом у Београду. Истичемо традиционално коректрну сарадњу са Комисијом за очување националних споменика БиХ (усвајање листе локалитета са стећцима под заштитом УНЕСКО-а.) и Републичким заводом у Бања Луци којима су редовно достављани извјештаји и добијање сагласности за теренска истраживања. Вршена је уобичајена координација са музејским збиркама у региону, као и сарадња са сродним културним установама у Бијељини и сусједним општинама, а нарочито са Центром за културу у Угљевику и СО Осмаци. Нарочито издвајамо остварену сарадњу са приватном музејском збирком ''Неолит'' из Брчког у власништву Милорада Ћирковића – Ћире. (на основу потписаног протокола о сарадњи). Остварена је сарадња са Архивом БиХ у Сарајеву. Директор је обавио званичне посјете музејима : Земаљском музеју у Сарајеву, Бања Луци, Добоју, Приједору и Требињу.

Музејски савјет Републике Српске није се састајао претходне године али је одржан састанак органа управе удружења музејских радника РС у чијем раду је учествовао и наш члан, кустос Зоран Мидановић.

**Помоћ другим истраживачима и корисницима**

Уобичајено смо помагали ауторе за писање текстова и књига и низа других публикација. За презентације или такмичања ученика помогло се у реализацији неколико тема. Учињена је помоћ за удружење жена са инвалидитетом ''Импулс'', за гостујућу изложбу '' Српска мода 19. века. Помоћ око реализације изложбе ''70. Година ФК Радник'' из Бијељине. Помагали у настанку неколико рукописа наших спољних сарадника изван Бијељине. Такође помагало се за разне потребе градске администрације у Бијељини у вези рада комисије за улице, хералдистичке комисије и комисије БОРС-а. И даље се наставило са праксом музејске подршке бројним научним и стручним радницима са стране.Учествовали и дали свој допринос у Ноћи проналазача, и сличне манифестације. За Ацу Стефановића помоћ у проналажењу података за породицу Стефановић из разредница (дневника) Комуналне школе и Архиве Занатлијског удружења. Помоћ у изради мастер рада Нени-Јелени Мариловић.

Као и ранијих година достављани су званични приједлози за штампање марака у Поштама РС.

**Писање рецензија, уређивање и промоције књига и других аутора**

Директор је учествовао на промоцији књиге '' И Мајевица је плакала тога дана'', гдје је као издавач говорио о наведеном дјелу. Кустоси су учествовали у помоћи писања неколико текстова спољних сарадника и писање стручних рецензија.

Кустоси су објавили радове у часопису ''Српска вила'' гдје је и директор узео учешћа објављивањем својих афоризама.

**Помоћ у организовању и отварању изложби других аутора и установа**

Нашкустос је помагао у припреми манифестације ''Ноћ музеја'' колегама у Археолошком музеју ''Римски Муниципиум'' у Скеланима.

С**арадња са средствима информисања**  је и ове године, у складу са принципима о јавности рада, била коректна. Музејски кустоси су учествовали у бројним интервјуима и изјавама поводом разних активности Музеја како у установи тако и у студију. Од већих прилога за средства информисања издвајају се прилози за ТВ ''Арена'', за ТВ РС , прилози у Семберским новинама , Телевизији Слобомир , БН ТВ, (С. Антић о археолошким и етнолошким филмовима и манифестацији ''Ноћ музеја'', Т. Лазић на тему о женама Семберије ''Женска страна слободе'', прилог о историјату Музеја Семберије поводом 45-годишњег јубилеја, прилог о крсној слави код Срба, у јутарњем програму ТВ БН о изложби ''Српска мода 19. вијека, З. Мидановић у прилозима локалне и ентитетске телевизије говорио о прошлости Бијељине. М. Станојевић о сарадњи са туристичким агенцијама и школама, као и о актуелним изложбама , кустос археолог М. Бабић о археолошким локалитетима и на разне музеолошке теме. Директор Музеја је давао изјаве за све медијске куће о свим манифестацијама, изложбама и дешавањима у Музеју. Учествовао је у студијским емисијама о улози Музеја као културне установе и њеног значаја за Град Бијељину. Запажени су наступи и за штампане медије, као неколико текстова објављених у Семберским новинама и Српској вили.

ПРАТЕЋИ САДРЖАЈИ

**Манифестација ''Ноћ музеја''**

Музеј је био међу првима у БиХ и на ширим просторима који се активно укључио у реализацију ове познате европске културне манифестације када музеји, једном у години, буду отворени у неуобичајено вријеме до 1 час по поноћи. У циљу промоције ове манифестације учествовало се у неколико јавних наступа и у прибављању спонзора . Остварени први контакти са потенцијалним учесницима програма овогодишње Ноћи музеја, играоницом ''Дизниленд'', Основном музичком школом ''Корнерије Станковић'' представницима неколико локалних музичких бендова, СКУД-ом ''Семберија'' и представницима театра ''УБУНТУ''. Са колегама кустосима осмислили изложбу цитата из итаслијанског стрипа ''Ален Форд''. Програм је објављен на међународном сајту Ноћи музеја.

**Смотра археолошког и етнолошког филма**

Угледајући се на рад великих музејских установа, ЈУ ''Музеј Семберија'' већ неколико година реализује ову активност којом осавремењујемо рад установе и разноврсношћу понуде окупљамо нове посјетиоце. Музејским кустосима, спољним сарадницима Музеја и посјетиоцима заинтересованим за овај сегмент музејског рада приказали смо 8 археолошких и 9 етнолошких документарних филмова, емитованих сваке сриједе у фебруару и децембру 2015. године од 18-20 часова. Пројекције су изазвале знатну пажњу запослених, чланова историјске секције бијељинске гимназије и дијела културне јавности у Бијељини.

**Сарадња са разним удружењима и установама**

У извијесној мјери помогао се и рад сродних удружења. Удружење жена са инвалидитетом ''Импулс'' . Ту је активност у реализацији сајма туризма у Бијељини у Етно селу ''Станишићи''. Са филмском кућом ''Идеја- плус '' приказали смо неколико старих филмова у оквиру манифестације ''Ноћ Музеја''.Учешће кустоса Мирка Бабића у комисијама за хералдику и нове називе улица у Бијељини, те новоформираној комисији за споменике ( чији је предсједник).

Наставили смо са иницијативом код амбасаде Руске Федерације о обнови два руска војничка гробља из Првог свјетског рата. Ту је и учешће у раду жирија на литерарном конкурсу БОРС-а.

Помоћно особље под стручним надзором извршило је демонтажу и пребацивање штампарске машине из куће ''Ослобођење'' из Трнове у музејски депаданс ''Кућа црвене правде'' у Бијељини.

**Остале активности Музеја** у протеклој години биле су везане за разне послове сродне музејској дјелатности. Учествовало се у раду више организационих одбора разних културних манифестација, обиљежавању значајних јубилеја и празника, те у организационим одборима прославе Пантелина, Вишњићевих дана, Комисије за улице, Хералдичке комисије и сличних.

**Друштвене активности и признања**

Као и ранијих година Музеј је давао активан допринос у раду разних општинских комисија и одбора; допринос у раду Главног одбора СПКД ''Просвјета'', у посредовању на развоју културне сарадње Бијељине са другим општинама, за педагошке манифестације, за јубиларне марке и сличне активности. За Град Бијељина допуњен је елаборат о стању споменика културе на овој територији.

РАД ОРГАНА УПРАВЉАЊА

**Управни одбор** Музеја је именован 12. 06.2013. године и имао је у протеклој години одговарајућу улогу у раду Музеја. Трочлани Управни одбор у новом саставу одржао је 18 сједница до краја године, и разматрао сва текућа питања (извјештај у прилогу). Одржане су и 4 сједнице Стручног колегијума, поред редовних стручних консултација, гдје су разматрани конкретни планови у реализацији и активностима Музеја. Написан је већи број уобичајених административних докумената и разних обраћања.

**ПРОБЛЕМИ У ФУНКЦИОНИСАЊУ МУЗЕЈА**

**Стање зграде, музејских некретнина** **и опреме** јесте једно од значајних питања за рад установе. Очекујемо да ће у наредној години **бити у цјелини реновирана фасада** **Музеја**, и планирана **изградња новог музејског депоа** и спомен-собе. Што се тиче музејске Спомен- куће задужбине Р. Чолаковића која је имала знатне штете од поплава, она се и даље користи као радни простор Борачке организације. Музејски киоск је враћен Граду Бијељина . Одређени проблеми су настали у вези са изградњом градске канализације када су употребљавани вибрациони ваљци и када су се појавиле одређене пукотине на фасади и тавану зграде а знатно је повећана и влажност зидова.

У току године набавњено је : 2 принтера,1 решо, 1 телефонски апарат, 2 канцеларијске столице, 1 радни сто, 1 клуб сто и 3 фотеље.

Проблеми у финансирању Музеја ове године унеколико су превазилажени увећањем буџетских средстава. Поред 8 стално запослених радника ангажована су и 2 радника на одређено вријеме и директора именовањем на 4 године, те је музеј имао 11 запослених. Проблеми се највише огледају у чињеници да се и ове године наставио тренд да огромна већина буџета одлази за плате запослених, док се остатак средстава утроши за гријање и материјалне трошкове, а изузетно недовољно за основне активности музеја . Највећи недостатак средстава за активности се премошћава уз помоћ других општина, донацијама и на друге алтернативне начине.

У текућем одржавању 2015. године обављено је кречење 2 канцеларије. И ове године успјели смо да ангажујемо одређен број спонзора који су обезбиједили превоз изложби, 2 донације за ''Ноћ музеја''

ПРИЈЕДЛОЗИ МЈЕРА ЗА ПОБОЉШАЊЕ

У наредном периоду, као и претходних година, потребно је усмјерити активности на даље побољшање буџетске позиције музеја, као и на обезбјеђивању средстава за наставак реновирања фасаде, као и дворишне ограде. Објективне потешкоће у раду оваквих установа произилазе због непостојања никаквих регионалних фондова, као и због оклијевања надлежног министарства да се овакве установе финансирају.

ЈУ ''Музеј Семберије'' се укључио и сопственим напорима у мјери штедње, нарочито укидањем свих облика репрезентације и послуживања на коктелима приликом отварања изложби. Такође, Музеј је добио обећање од министра просвјете и културе РС за једну донацију у циљу набавке аудио-визуелне опреме.

Као и претходних година трагаће се и за алтернативним изворима за финансирање разних пројеката, кроз учешће у ИПА- пројектима, МДГФ- пројектима, сарадњи са установама Републике Словеније и Србије ,као и на јавним конкурсима Министарства просвјете и културе РС; Министарства туризма; науке, те заједничких органа БиХ и Дистрикта Брчко, те у сарадњи са СПЦ.

И даље ће се наставити са тенденцијом повећања броја посјетилаца, повећавањем продуктивности и мотивације запослених , усвајањем иновација у раду, те ангажовању спољних сарадника и волонтера, као на квантитету и квалитету културних садржаја.

Предсједнк Управног одбора Д И Р Е К Т О Р

Млађан Зарић Момчило Копривица

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**ПОСЈЕТА МУЗЕЈУ СЕМБЕРИЈЕ У 2015. ГОДИНИ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Р. БР.** | **НАЗИВ ИЗЛОЖБЕ** | **ОТВОРЕНО** | **ЗАТВОРЕНО** | **ПОСЈЕТ. ОТВ.** | **ПОЈЕДИНАЧ.** | **КОЛЕКТИВНА** | **УКУПНА** |
|  | СТАЛНЕ МУЗЕЈСКЕ ПОСТАВКЕ | 1.01.2015. | 24.01.2015 |  | 20 |  | 20 |
| 1. | МЕМОРИЈАЛИ ВЕЛИКОГ РАТА И ПРОМОЦИЈА ИЗДАЊА ДКС | 26.01.2015. | 26.01.2015. | 80 | 43 | 130 | 253 |
|  | ПЕТА СМОТРА АРХЕОЛОШКОГ ФИЛМА 1 | 4.02.2015. |  |  | 25 |  | 25 |
|  | ПЕТА СМОТРА АРХЕОЛОШКОГ ФИЛМА 2 | 11.02.2015. |  |  | 30 |  | 30 |
|  | ПЕТА СМОТРА АРХЕОЛОШКОГ ФИЛМА 3 | 18.02.2015 |  |  | 20 |  | 20 |
|  | ПЕТА СМОТРА АРХЕОЛОШКОГ ФИЛМА 4 | 25.02.2015. |  |  | 11 |  | 11 |
| 2. | ЛЕГАР СТЕВАНА И СТАНИСЛАВА БИНИЧКОГ | 5.03.2015. | 31.03.2015. | 110 | 29 | 438 | 577 |
|  | СТАЛНЕ МУЗЕЈСКЕ ПОСТАВКЕ | 1.04.2015. | 9.04.2015. |  | 14 | 40 | 54 |
| 3. | ВАСКРШЊА ИЗЛОЖБА СЛИКА УДРУЖЕЊА СВ. ЛУКА | 9.04.2015 | 9.05.2015. | 80 | 67 | 159 | 306 |
|  | КОНЦЕРТ ГИТАРИСТЕ ВУКА ДРАГИЧЕВИЋА | 13.05.2015. |  |  | 50 |  | 50 |
|  | СТАЛНЕ МУЗЕЈСКЕ ПОСТАВКЕ | 9.05.2015. | 16.05.2015. |  | 2 | 251 | 253 |
| 4. | НОЋ МУЗЕЈА 10 | 16.05.2015. | 21.05.2015. | 1000 | 4 | 148 | 1152 |
|  | СТАЛНЕ МУЗЈСКЕ ПОСТАВКЕ | 22.05.2015. | 23.05.2015. |  | 1 | 120 | 121 |
| 5. | МАЈСКА СМОТРА 23 | 24.05.2015. | 24.06.2015. | 120 | 79 | 839 | 1038 |
| 6. | САЊАЈ СВОЈЕ СНОВЕ – ИЗЛОЖБА СЛИКА НА СВИЛИ РАДЕ МАРИНКОВИЋ | 25.06.2015. | 25.07.2015. | 70 | 29 | 90 | 189 |
| 7. | СТЕВАН КРНИЋ – ЈЕДНА ЖИВОТНА ПРИЧА 1885-1977. | 6.08.2015. | 16.09.2015. | 85 | 59 | 125 | 269 |
|  | СТАЛНЕ МУЗЕЈСКЕ ПОСТАВКЕ | 17.09.2015. | 22.09.2015. |  | 7 |  | 7 |
| 8. | ЖЕНСКА СТРАНА СЛОБОДЕ | 22.09.2015. | 22.10.2015. | 100 | 53 | 57 | 210 |
| 9. | УДРУЖЕЊЕ “ИМПУЛС”  - НАШЕ РУКОТВОРИНЕ 2015. | 26.10.2015. | 31.10.2015. | 70 | 135 |  | 205 |
| 10. | СРПСКА МОДА 19. ВЕКА  (МОДА СРПСКЕ ЕЛИТЕ 1804-1918) | 4.11.2015. | 5.12.2015. | 87 | 37 | 755 | 879 |
|  | ШЕСТА СМОТРА ЕТНОЛОШКОГ ФИЛМА 1 | 2.12.2015. |  |  | 24 |  | 24 |
| 11. | 70 ГОДИНА ФК “РАДНИК” | 7.12.2015. | 31.01.2016. | 120 | 41 | 55 | 216 |
|  | ШЕСТА СМОТРА ЕТНОЛОШКОГ ФИЛМА 2 | 9.12.2015. |  |  | 36 |  | 36 |
|  | ШЕСТА СМОТРА ЕТНОЛОШКОГ ФИЛМА 3 | 16.12.2015. |  |  | 38 |  | 38 |
|  | ШЕСТА СМОТРА ЕТНОЛОШКОГ ФИЛМА 4 |  |  |  | 15 |  | 15 |
|  | **УКУПНО ПОСЈЕТА** |  |  | **1922** | **869** | **3207** | **5998** |

ГОДИШЊИ ИЗВЈЕШТАЈ О РАДУ УПРАВНОГ ОДБОРА ЈУ ''МУЗЕЈ СЕМБЕРИЈЕ'' ЗА 2015 ГОДИНУ

Управни одбор ЈУ ''Музеј Семберије'' у садашњем саставу (Млађан Зарић-председник, Стана Мићановић-члан, Маринко Илић-члан) именован је Рјешењем СО Бијељина 12.06.2013. године. До краја године имали смо 6 сједница на којима је разматрано низ актуелних питања о раду Музеја,а доносиле су се све одговарајуће одлуке из наше надлежности. У току 2015. године свим сједницама Управног одбора су присуствовали сви чланови Управног одбора. На овим сједницама расправљало се о следећим тачкама дневног реда:

1. Усвајање извода из записника са претходних сједница Управног одбора
2. Информација о раду Музеја између двије сједнице ( 23.12.2014.- 04.02.2015 године)
3. Доношење ставова у вези са имовинско-правним проблемима око добивања грађевинске дозволе за адаптацију и доградњу Музеја
4. Заузимање ставова поводом дописа Градоначелника у вези са комплетирањем грађевинске честице ради добијања грађевинске дозволе за адаптацију и доградњу Музеја
5. Усвајање Правилника о начину и роковима вршења пописа и усклађивања књиговодственог са стварним стањем имовине и обавеза Музеја Семберије-Бијељина
6. Разматрање нацрта Пословника о раду Стручног колегијума ( стручно-научног вијећа)
7. Информација о примопредаји између старог и новог директора Музеја Семберије
8. Усклађивање Статута Музеја Семберије са Законом о Јавним службама
9. Одређивање радног статуса старог и новог директора Музеја Семберије
10. Усвајање Пословника о раду Стручног колегијума
11. Доношење Одлуке о висини благајничког максимума за2015. годину
12. Информација о раду Музеја између двије сједнице (20.03.-31.03)
13. Разматрање и усвајање Извјештаја о раду Музеја за 2014. годину
14. Разматрање и усвајање Извјештаја о финансијском пословању Музеја за 2014. годину
15. Разматрање и усвајање Програма рада Музеја за 2015. годину
16. Разматрање и усвајање Финансијског плана рада Музеја за 2015.годину
17. Усвајање измена и допуна Статута Музеја Семберије
18. Усвајање коначног текста Одкуке о усвајању Предлога ОДЛУКЕ О ОСНИВАЊУ ЈАВНЕ УСТАНОВЕ „МУЗЕЈ СЕМБЕРИЈЕ“ БИЈЕЉИНА
19. Усвајање Правилника и пропозиција за изложбу „Мајска смотра ликовног стваралаштва ученика“
20. Усвајање Статута јавне установе „Музеј Семберије“ Бијељина
21. Доношење Одлуке о закључењу Уговора о раду са директором „Музеја Семберије“- госп. Момчилом Копривицом,те закључење истог Уговора о раду
22. Договор о рјешавању статуса радника на одређено време којима истиче уговор 31.08.2015. године
23. Усвајање новог Статута ЈУ Музеј Семберије
24. Подношење извјештаја о раду и активностима установе у периоду између петнаесте и седамнаесте сједнице Управног Одбора
25. Разно

Предсједник Управног одбора

Млађан Зарић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ФИНАНСИЈСКИ ИЗВЈЕШТАЈ ЗА 2015. ГОДИНУ

|  |  |  |  |  |  |
| --- | --- | --- | --- | --- | --- |
| Рб | Конто | Опис | Износ у 2014. (1) | Износ у 2015. (2) | Индекс 2/1 |
|  |  | **ПРИХОДИ** | **225.695,63** | **254.312,67** | 112,70 |
|  | 780000 | Приход од буџ. СО | 219.566,88 | 252.710,05 | 115,10 |
|  | 720000 | Властити птиход | 6.028,75 | 502,62 | 8,40 |
|  | **731219** | **Текући грант од правних лица Фонд (03)** | **100,00** | **1.100,00** | 1.100 |
|  |  | **РАСХОДИ** | **225.695,63** | **254.312,67** | 112,70 |
|  | **411100** | **Расходи за бруто плате** | **186.309,91** | **212.187,57** | 113,90 |
|  | 411111 | Расход за основну плату | 114.711,29 | 117.671,85 | 102,60 |
|  | 411113 | Расходи за увећање плате на основу радног стажа | - | 12.132,46 |  |
|  | 411122 | Расход за нак. плате за вријеме боловања | - | 744,89 |  |
|  | 411191 | Расход за порезе на плату | 10.088,61 | 11.616,59 | 115,20 |
|  | 411192 | Расход за допринос за ПИО | 34.483,09 | 39.254,76 | 113,90 |
|  | 411195 | Расход за допринос за здравство | 22.367,18 | 25.462,44 | 113,90 |
|  | 411197 | Расход за допринос за осигурање од незапослености | 1.863,87 | 2.121,88 | 113,90 |
|  | 411198 | Расход за допринос за дјечију заштиту | 2.795,87 | 3.182,70 | 113,90 |
|  | **411200** | **Расходи за бруто накнаде** | **3.545,41** | **5.210,20** | 147,00 |
|  | 411211 | Расход за накнаде за превозна посао и са посла | 535,47 | 1.183,86 | 221,10 |
|  | 411236 | Расход помоћи за смртни случај | - | 824,00 |  |
|  | 411239 | Расход за јубиларне и остале накнаде (бруто) | 3.009,94 | 3.202,34 | 106,40 |
|  | **412200** | **Расходи по основу утрошка елек. Енергије, лож- уља и комуналних и комуникационих услуга** | **14.526,99** | **14.048,37** | 96,70 |
|  | 412211 | Расходи по основу утрошка елек. енергије | 2.790,93 | 2.965,99 | 106,30 |
|  | 412216 | Расходи по основу утрошка лож- уља | 6.999,99 | 6.530,00 | 93,30 |
|  | 412229 | Расходи по основу комуналних и комуникационих услуга | 4.736,07 | 4.552,38 | 96,20 |
|  | **412300** | **Расходи за режијски материјал** | **1.382,46** | **1.523,52** | 110,20 |
|  | 412311 | Расходи по основу компјут. материјала | 643,49 | 61,25 | 9,60 |
|  | 412314 | Расходи по основу остал. канцел, материјала | 257,22 | 791,62 | 307,80 |
|  | 412329 | Расходи по основу материјала за чишћење | 130,75 | 565,55 | 432,60 |
|  | 412399 | Расходи по основу осталог реж. материјала | 351,00 | 105,10 | 30,00 |
|  | **412500** | **Расходи за текуће одржавање** | **491,41** | **321,35** | 65,40 |
|  | 412539 | Раходи за тек. одржавање опреме | 491,41 | 91,60 | 18,70 |
|  | 412591 | Расходи за остало текуће одржавање | - | 229,75 |  |
|  | **412600** | **Расходи по основу путовања и смјештаја** | **899,50** | **1.673,90** | 186,10 |
|  | **412600** | **Расходи по основу путовања и смјештаја Фонд (03)** | 100,00 | 400,00 | 400,00 |
|  | 412611 | Расходи за днев. у земљи | 10,00 | 140,00 | 1400,00 |
|  | 412614 | Расходи по осн. прев. личним возолом | 300,00 | 1.133,90 | 378,00 |
|  | 412611 | Расходи за днев. у инистранству | 117,00 | - |  |
|  | 412614 | Расходи по осн. личним возолом у иностранству | 541,00 | - |  |
|  | **412700** | **Расходи за стручне услуге** | **2.570,30** | **3.410,96** | 132,70 |
|  | 412720 | Расходи за осигурање имовине и лица | 408,70 | 424,26 | 103,80 |
|  | 412730 | Расходи за услуге штампања, фотокопирања и др. | 883,30 | 1.383,70 | 156,70 |
|  | **412730** | **Расходи за услуге штампања (фонд 03)** | - | 100,00 |  |
|  | 412799 | Расходи за остале стручне услуге | 1.278,30 | 1.503,00 | 117,60 |
|  | **412900** | **Расходи за бруто накнаде члановима Управног одбора** | **9.552,24** | **9.552,24** | 100,00 |
|  | 412934 | Расходи за бруто накнаде члан. УО | 9.552,24 | 9.552,24 | 100,00 |
|  | **412900** | **Уговорене услуге и друге даџбине** | **2.618,91** | **4.395,65** | 167,90 |
|  | 412940 | Остали непоменути расходи (расходи за бруто накнаде за рад ван радног односа, расходи за судска рјешења итд.) | 639,49 | 3.780,60 | 591,20 |
|  | 412999 | Остали непоменути расходи | 1.979,42 | 15,05 | 0,80 |
|  | **412999** | **Расходи репрезентације за организовање пријема и манифестација (фонд 03)** | - | 600,00 |  |
|  |  | **Капитална расходи** | **3.698,50** | **1.988,91** | 53,80 |
|  | 511300 | Набавка опреме | 1.998,50 | 1.988,91 | 99,60 |
|  | 511200 | Реконструкција и инвестиц. одржавање | 1.700,00 | - |  |
|  |  | **Укупни расходи** | **225.695,63** | **254.312,67** | 112,70 |

Предсједник Управног одбора Д И Р Е К Т О Р

Млађан Зарић Момчило Копривица

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

ПРИЈЕДЛОГ ПРОГРАМА РАДА ЗА 2016. ГОДИНУ

Планирамо да 2016 . године у складу са могућностима наставимо уобичајене активности, као и да наставимо послове на започетим пројектима и да наставимо узлазном линијом развоја установе са нагласком на стручно-истраживачком раду и стварању услова за обављање послова Регионалне матичне музејске установе. Поред тога, настојаћемо да унаприједимо наш рад, а средства за плате и материјално функционисање Музеја утрошићемо на предвиђени начин по трезорском систему функционисања. Средства за активности и ове године покушаћемо да обезбиједимо партиципирањем на конкурсима Министарства РС, савјета министара БиХ, неких међународних организација и пројеката, преко спонзора и на основу потписаног Уговора о међународној научној и техничкој сарадњи.

Очекујемо да у 2016. години реализујемо нешто од уобичајених повремених ауторских и гостујућих изложби, те да обављамо остале традиционалне музејске активности као претходних година .

**Истраживачке и издавачке активности**

**У археолошкој збирци** ове године планирамо наставак истраживања изузетног налазишта у Скеланима и почетне радове на изградњи тамошњег новог музеја ''Археолошки музеј Скелани''.

У општини Лопаре планирамо радове на великом локалитету стећака између Јабланице и Г. Пипера чиме ћемо довршити документацију њиховог номиновања за листу споменика УНЕСКУ-а. У Бијељини поред праћења земљаних радова у граду, планирамо сондажна истраживања у Г. Буковици, Г. Драгаљевцу и Дворовима . У плану су и детаљна рекогносцирања простора СО Братунац, наставак археолошких истраживања у Факовићима. Ту је и евентуални наставак истраживања у Дардаганима код Зворника, а средства за ове пројекте обезбиједиће Влада РС, Факултет у Љубљани, а дјелимично и општина Сребреница и Зворник. Дакле, зависно од додатно обезбијеђених материјалних средстава планирамо реализацију следећих пројеката:

* Наставак систематских археолошких истраживања у Скеланима
* Сондажна истраживања локалитета у рејону Источног Осата
* Сондажно истраживање локалитета у Дворовима
* Сондажно истраживање некрополе у Г. Буковици
* Праћење земљаних радова на канализацији и другим објектима у Бијељини
* Рекогносцирање терена, са могућношћу мањих сондажних радова на неком oд других локалитета.

Планиране обимне теренске активности пратиће и одговарајући рад на изради документације, писању стручних извјештаја, као и учешће на стручним скуповима. Планирамо и реализацију изложбе о овим открићима, а по могућности и реновирање постојеће археолошке поставке у Музеју Семберије.

**Етнолошка збирка** ће имати редовне активности на заштити и презентацији постојеће етнолошке поставке, сакупљања нових етнолошких предмета и раду на одређеним истраживачким пројектима а нарочито на дефинисању нематеријалне културне баштине и традиционалних заната. Планиран је наставак детаљне ревизије ове збирке , сређивања инвентара са дигиталним фотографијама постојећих инвентарских јединица, попуњавањем инвентарских картона и спровођење мјера заштите. Такође планирамо започињање реализације пројекта документовања остатака традиционалне архитектуре Семберије и Мајевице.

Предвиђене су активности на реализацији додатних истраживачких послова на писању текстова и помоћ спољним сарадницима Музеја и другим лицима који се баве истраживањима на основу музејске грађе. Активности за припрему стручног скупа етнолога, за смотру изворног народног стваралаштва, као и прикупљање разних предмета материјалне културе за фундус Музеја.

**Историјска збирка** у Музеју Семберије планира, поред континуираних активности на прикупљању историјске грађе, и реализацију неколико гостујућих изложби на разне историјске теме а првенствено на тему 100-годишњице Првог свјетског рата (са посебним освртом на Добојски логор) као и теме за Пантелино, Дан општине Бијељина. Ту су и уобичајене активности на одржавању сталне поставке, обиљежавању значајних датума и јубилеја у сарадњи са Комисијом за његовање традиција, на допуни музејске хемеротеке и друго.

**Издавачка дјелатност** представља једну од најзначајнијих активности свих установа овог типа, зависно од обезбијеђених средстава у буџету. Ту су и редовне активности на писању стручних текстова за часописе и публикације изван нашег Музеја.

**Изложбене и остале активности Музеја**

**Изложбене активности** планирамо да реализујермо у устаљеном обиму, како ауторских, тако и повремених и гостујућих изложби:

1. Живот у бронзи - археолошка изложба из Добоја ( јануар)
2. Немојте нас заборавити – Народни музеј из Шапца (фебруар)
3. Како остати човек – умјетничка изложба Ж. Савића из Н.Сада (март)
4. Изложба о холокаусту - ученика ТШ ,,Михајло Пупун'' БН (април)
5. Мајска смотра ликовног стваралаштва ученика (24.) (мај)
6. Манифестација Ноћ музеја ( 21.мај)
7. Бијељинско бијенале (јун)
8. Пантелинска изложба (август)
9. За дан Града Бијељина – гостујућа изложба (септембар)
10. Митровданска изложба - гостујућа (новембар)

* Смотра археолошког филма, фебруар 2016, сриједом у 18,00
* Смотра етнолошког филма, децембар 2016, сриједом у 18,00
* Промоција књига.

**Остале активности** Музеја као и ранијих година односиће се на сакупљање музејских предмета и докумената, учешће у раду стручних скупова, организовање посјета Музеју, помоћ колегама и истраживачима, сарадњу са средствима информисања, на проширењу музејске библиотеке и фототеке, те на активностима Управног одбора и контаката са друштвеном заједницом. Планирамо одређене активности на припреми обиљежавања неких јубилеја.

**Материјални трошкови, кадрови, текуће одржавање и инвестиције**

Материјални трошкови и средства за текуће одржавање објеката, по трезорском систему финансирања, прецизно су буџетом дефинисани, са платама и инвестицијом на 239.000,00 КМ. Утрошак ових буџетских средстава обављаће се према уобичајеном финансијском плану и програму преко трезора СО Бијељина. Потребно је обезбиједити додатна средства за **реновирање фасаде** зграде. Гријање и редовно текуће одржавање је такође планирано из редовних буџетских средстава. За теренске активности, набавку и одржавање музеалија трагаћемо за могућностима прибављања алтернативних прихода. Садашња кадровска ситуација са укупно 9 стално запослених

Наведене планиране активности као и неке додатне активности које ћемо реализовати зависно од ситуације и обезбијеђених средстава, сматрамо да ће допринијети још значајнијој функцији Музеја, како у мрежи културних установа у Бијељини, тако и у музејској мрежи Републике Српске, чиме ће се потврдити друштвена оправданост.

Предсједик Управног одбора Д И Р Е К Т О Р

Mлaђaн Зарић . Момчило Копривица

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

ФИНАНСИЈСКИ ПЛАН И ПРОГРАМ ЗА 2016. ГОДИНУ

ПРИХОДИ

|  |  |  |  |  |  |
| --- | --- | --- | --- | --- | --- |
| Р.бр. | Конто | Опис | Пл.Буџета 2015.године (1) | Пл. Буџета 2016.године (2) | Индекс 2/1 |
| 1. | 781300 | Приходи из буџета СО | **260.997,00** | **238.000,00** | 91,20 |
| 2. | 722591 | Властити приходи | **1.603,00** | **1.000,00** | 62,40 |
| 2б | 722591 | Приходи од улазница и др. | 503,00 | 500,00 | 99,40 |
| 2в | 722591 | Остали пр.-донације | 1.100,00 | 500,00 | 45,50 |
| **УКУПНИ ПРИХОДИ** | | | **262.600,00** | **239.000,00** | 91,10 |

РАСХОДИ

|  |  |  |  |  |  |
| --- | --- | --- | --- | --- | --- |
| Р.бр. | Конто | Опис | Буџет за 2015. | Буџет за 2016 | Индекс2/1 |
|  | **410000** | **Текући трошкови** | **205.600,00** | **239.000,00** | 116,00 |
|  | **411000** | **Бруто плате и накнаде**  **(А+Б)** | **174.000,00** | **204.000,00** | 117,24 |
| **А)** | 411100 | **Бруто плате** | 170.000,00 | 200.000,00 | 117,65 |
| **Б)** | 411200 | **Бруто накнаде** | 4.000,00 | 4.000.00 | 100,00 |
| **В).** | **412000** | **Трошкови на основу кориш. роба и услуга** | **22.100,00** | **23.000,00** | 104,07 |
|  | 412211 | Тр. електр. енергије | 4.000,00 | 4.000,00 | 100,00 |
|  | 412216 | Тр. за набавку лож-уља | 7.000,00 | 7.000,00 | 100,00 |
|  | 412220 | Tр. ком. и ком. услуга | 3.600,00 | 4.000,00 | 111,11 |
|  | 412300 | Тр. за набавку матер. | 1.500,00 | 2.000,00 | 133,33 |
|  | 412500 | Тр. текућег одржав. | 610,00 | 1.000,00 | 163,93 |
|  | 412600 | Путни трошкови | 1.000,00 | 1.000,00 | 100,00 |
|  | 412700 | Тр.осигур.,стручне услуге и ост. услуге | 3.000,00 | 3.000,00 | 100,00 |
|  | 412900 | Трош. уговор. услуга и др. даџбина | 1.390,00 | 1.000,00 | 71,94 |
|  | **412900** | **Расходи ван радног односа** | **9,500,00** | **9.500,00** | 100,00 |
|  | 412900 | Накнаде за Управни одбор | 9.500,00 | 9.500,00 | 100,00 |
|  | 412900 | Расходи за повремене послове | - | 2.000,00 |  |
|  | **510000** | **Капитални расходи** | **57.000,00** | **500,00** | 0,88 |
|  | 511200 | Реконструкција и инвестиције | 5.000,00 | 0,00 | 0,00 |
|  | 511100 | Изградња ''Музејске спомен соба'' -кредит | 50.000,00 | 0,00 | 0,00 |
|  | 511300 | Набавка опреме | 2.000,00 | 0,00 | 0,00 |
|  | 516100 | Издаци за залихе материјала | 0,00 | 500,00 |  |
| **УКУПНИ РАСХОДИ** | | | **262.600,00** | **239.000,00** | 91,01 |

Предсједник Управног одбора Д И Р Е К Т О Р

Млађан Зарић Момчило Копривица \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_